Ifølge den London-baserte, Qatar-eide avisa ble Al-Bashir født i Zawiya-distriktet i Idlib-guvernementet. Han er utdannet elektroingeniør fra Universitetet i Aleppo i 2007, med spesialisering innen kommunikasjon, etterfulgt av engelsk-kurs i 2010. Etter ingeniørstudiene arbeidet han i det statlige syriske gasselskapet, hvor han ved utbruddet av den syriske borgerkrigen i 2011 var blitt sjef for avdelingen for presisjonsinstrumenter.